Document ID: /roh_data/filtered/fineweb-2-filterrobots_roh.jsonl.gz/8520

L'auto charrava en direcziun sid, cura ch'el è collidà en la regiun dal tunnel Isla Bella cun in um ch'era sin il vial da l'autostrada. Tgi che quest peduns è, n'è betg enconuschent. Tenor la polizia haja el bandunà vers las 20:25 in camiun blau cun in char annex alv. Sco la Polizia chantunala ha ditg sin dumonda dad RTR, haja il char annex ina furma speziala, dapli na saja dentant betg enconuschent. La polizia tschertga perditgas e persunas che pudessan dar scleriment davart tgi che quest um è stà.
Polizia tschertga indizis
Malgrà ch'ina squadra d'ambulanza ha guardà da l'um, è quel mort anc sin il lieu. Las persunas che charravan en l'auto n'èn betg vegnidas blessadas.
RR novitads 11:00